Boriss Pasternak - Vikipeedia, vaba entsüklopeedia

# Boriss Pasternak

###

Boriss Leonidovitš Pasternak (vene keeles Борис Леонидович Пастернак 10. veebruar (vana kalendri järgi 29. jaanuar ) 1890 Moskva – 30. mai 1960 Peredelkino, Moskva lähedal) oli Vene juudi kirjanik, Nobeli kirjandusauhinna laureaat 1958.

1920. aastatel ja 1930. aastate algul kuulus Pasternak tunnustatud ja armastatud vene poeetide hulka, kelle luuletustesse ja poeemidesse suhtusid heatahtlikult isegi Nõukogude kriitikud. Pasternak oli oma luuletajakarjääri tipus, teda tunti ka Euroopas.

Aastal 1932 visandas Pasternak esimesed mõttekäigud oma romaanist, mis käsitles aja ja põlvkonna saatust. Talvel 1945/1946 alustas Pasternak uuesti tööd kavandatud romaaniga, kuid õige pea jäi kirjutamine pooleli. Romaan "Doktor Živago" valmis detsembris 1955. Seda teost NSV Liidus avaldada ei õnnestunud ja nii smuugeldati see kuidagi välismaale, kus ta ilmus Itaalias 1957. aastal. NSV Liidus ilmus "Doktor Živago" alles 1988. aastal.

Aastal 1958 määras Rootsi Akadeemia Pasternakile Nobeli kirjandusauhinna erakordsete teenete eest kaasaegses luules ja vene proosa kuulsusrikaste traditsioonide jätkamise eest. Jõhkra parteilise surve tõttu oli Pasternak sunnitud auhinnast loobuma.

## [redigeeri] Kirjandus

- Ivar Ivask, "Boriss Pasternak: revolutsioon ja traditsioon vene kirjanduses" – Tulimuld 1959, nr. 1–2; uustrükk I. Ivaski artiklikogumikus "Tähtede tähendust tunda" (sari Eesti mõttelugu), Ilmamaa, Tartu 2003, lk. 485–521

Nobeli kirjandusauhinna laureaat |

Välja otsitud andmebaasist "http://et.wikipedia.org../../../b/o/r/Boriss_Pasternak_c766.html"

Kategooriad: Vene kirjanikud | Sündinud 1890 | Surnud 1960

##### Views

- Artikkel
- Arutelu
- Viimane redaktsioon

##### Otsi

##### Teised keeled

- العربية
- Bosanski
- Български
- Català
- Česky
- Cymraeg
- Deutsch
- English
- Español
- Esperanto
- Français
- Gàidhlig
- Hrvatski
- Italiano
- עברית
- Latviešu
- Magyar
- Nederlands
- 日本語
- Norsk (bokmål)
- Polski
- Português
- Română
- Русский
- Slovenčina
- Slovenščina
- Српски / Srpski
- Suomi
- Svenska
- Tiếng Việt
- Türkçe